הליכות ג'יין

שמאל|ממוזער|250px|הליכת ג'יין בטורונטו, בשנת 2007
שמאל|ממוזער|250px|חברת הכנסת תמר זנדברג מובילה הליכה בתל אביב במסגרת היוזמה, 2013
הליכות ג'יין (באנגלית: Jane's Walk, נכתב בעברית בתעתיק "ג'יינ'ס ווק") הן סדרת סיורים רגליים מודרכים הנערכים בערים ברחבי העולם.

הסיורים נקראים על שם ג'יין ג'ייקובס שהייתה חוקרת תכנון ערים ידועה, והם נערכים בכל שנה בשבוע הראשון של חודש מאי לציון יום הולדתה. הסיורים מלווים בהרצאות בתחומים מגוונים הנוגעים לאותה עיר או שכונה, כגון אדריכלות, קולינריה, זכויות עובדים, אמנות או סביבתנות. הסיורים מאורגנים תמיד בידי מתנדבים, ההשתתפות בהם חינם, והם פתוחים לכל אדם.

היסטוריה
בעולם
האירוע הראשון נערך בשנת 2007, בעיר טורונטו שבקנדה, ומאז גדל בקצב מהיר. בשנה שלאחר מכן, נערכו יותר מ-140 סיורים שונים ב-11 ערים בקנדה. ב-2009 הפך האירוע לגלובלי, כאשר בנוסף לערים הגדולות בקנדה שהצטרפו (מונטריאול ואוטווה), אורגנו אירועים גם בערים ברחבי ארצות הברית, בהן בוסטון, פיניקס וניו אורלינס, ואף בעיר בומביי שבהודו. בסך הכל, השתתפו באותה השנה יותר מ-10,000 צועדים ב-46 ערים שונות. בשנת 2011 התרחבה היוזמה למדינות נוספות ובהן: ברזיל, ישראל, הולנד, הפיליפינים וגרמניה, ול-25 ערים בארצות הברית בהן ניו יורק, ניו ג'רזי, יוסטון וקנזס סיטי.

בישראל
ממוזער|250px|שמאל|פרסום של "הליכות ג'יין" בעיר נשר, מאי 2022
ממוזער|250px|שמאל|הליכת ג'יין בחיפה, 2022. סיור בין עז א-דין אל-קאסם לחסן שוקרי. צולם בגן הזיכרון בהדר הכרמל, מול בניין עיריית חיפה.
250px|ממוזער|שמאל|הליכת ג'יין בקריית ים – סיור בעקבות השלטים הכחולים מתחם הנוטרים ברחוב המייסדים, יוני 2023
האירוע אורגן לראשונה בישראל בשנת 2011, בעיר תל אביב-יפו בלבד. באותה שנה אורגן אירוע דומה בשם "הליכות חיפה", כחלק מיוזמה של מוזיאון חיפה לאמנות. שנה לאחר מכן, אורגנו אירועים בשלוש ערים שונות (חיפה, תל אביב וירושלים), בהן נערכו יותר מ-40 סיורים שונים. הסיורים היו בנושאים עירוניים ושכונתיים מגוונים והונחו על ידי בעלי עניין שונים – אמנים, אדריכלים, אנשי חינוך – ובהם תמר ברגר, יורם מארק-רייך וכן חברי המועצה תמר זנדברג, יואב גולדרינג ומאיר מרגלית. מאז, האירוע התרחב אל ערים נוספות בארץ.

בשנת 2021 התקיימו הליכות ג'יין בישראל בשבוע הראשון של מאי בתל אביב, באר שבע, ירושלים, נשר, נס ציונה, רחובות, ערד, ראשון לציון, אשדוד ואילת. בחיפה התקיים האירוע באמצע חודש יוני, בשל מגבלות הקורונה.
ממוזער|250x250 פיקסלים|הליכת ג'יין בעקבות ההתחדשות העירונית בשדרות הרצל באשדוד, בהדרכת האדריכל וולטר שיינקמן, 2024
בשנת 2023 השתתפו בהליכות ג'יין בישראל 14 ערים והמקומות הבאים: חיפה, באר שבע, תל אביב, ירושלים, רחובות, ראשון לציון, נשר, מדרשת בן-גוריון, נהריה, בנימינה-גבעת עדה-זכרון יעקב, טירת הכרמל, אשדוד, הרצליה ופתח תקווה. רוב ההליכות התקיימו בסוף בשבוע שבין 4–6 במאי 2023. חלקן הוסיפו גם ימים בשבוע שלאחר מכן.

בשנת 2024 הצטרפו הערים מודיעין-מכבים-רעות, חולון וראש פינה להליכות ג'יין.

 קישורים חיצוניים 


 הליכות ג'יין בישראל – דף ריכוז הפעילויות בישראל
 אתר הבית של היוזמה 





 הליכות ג'יין נשר באתר "חדשות חיפה והסביבה, 8 במאי 2022
 פסטיבל הליכות ג'יין חוזר בשבוע הבא באתר אשדודי, 6 במאי 2022
 ראיון עם מובילים של הליכות ג'יין בישראל ברדיו "גם כן תרבות" של כאן. 3 במאי 2023

דפים של קבוצות המארגנות הליכות בערי ישראל
  דף הפייסבוק "Jane's Walk Israel" המרכז את כל ההליכות בישראל
  – החל מ-2011
  – החל מ-2011
  – החל מ-2011, לא מתקיימות הליכות ב-2022. מתקיימות הליכות ב-2023
  – החל מ-2015
  – החל מ-2015, עם הפסקה ב-2017–2018, המשך החל מ-2019
  – החל מ-2018 עם הפסקה ב-2021, המשך ב-2022
  – החל מ-2021
  – החל מ-2021
  – החל מ-2023
  – בשנים שנים 2017–2018
  – החל מ-2021
 הליכות ג'יין חולון, החל משנת 2024
 הליכות ג'יין ראש פינה, החל משנת 2024
 הליכות ג'יין רחובות – החל מ-2023
 הליכות ג'יין טירת הכרמל – 2018 ו־2023
 הליכות ג'יין נהריה – החל מ-2023
 הליכות ג'יין פתח תקווה – החל מ-2023

הערות שוליים

קטגוריה:גאוגרפיה עירונית
קטגוריה:תכנון עירוני
קטגוריה:אירועים בחודש מאי
קטגוריה:הליכה